बुजुर्ग महिला को टक्कर मार बाइक सवार फरार, केस दर्ज - Amar Ujala Hindi News Live
Home › Haryana › Jhajjar/Bahadurgarh › बुजुर्ग महिला को टक्कर मार बाइक सवार फरार, केस दर्ज
{"_id":"5c4a12b5bdec22735f52de22","slug":"171548358325-jhajjar-bahadurgarh-news","type":"story","status":"publish","title_hn":"\u092c\u0941\u091c\u0941\u0930\u094d\u0917 \u092e\u0939\u093f\u0932\u093e \u0915\u094b \u091f\u0915\u094d\u0915\u0930 \u092e\u093e\u0930 \u092c\u093e\u0907\u0915 \u0938\u0935\u093e\u0930 \u092b\u0930\u093e\u0930, \u0915\u0947\u0938 \u0926\u0930\u094d\u091c","category":{"title":"Crime","title_hn":"\u0915\u094d\u0930\u093e\u0907\u092e ","slug":"crime"}}
बुजुर्ग महिला को टक्कर मार बाइक सवार फरार, केस दर्ज
रोहतक ब्यूरो Updated Fri, 25 Jan 2019 01:06 AM IST
चरखी दादरी। महिला थाने के समीप एक बाइक ने सड़क पर अपने बेटे के साथ जा रही बुजुर्ग महिला को टक्कर मार दी। हादसे में घायल महिला को उपचार के लिए अस्पताल में भर्ती कराया गया। सिटी थाना पुलिस ने महिला के बेटे की शिकायत पर बाइक चालक पर केस दर्ज कर लिया है। शिकायतकर्ता ने पुलिस को बाइक का नंबर भी बताया है। इस आधार पर पुलिस ने मालिक का पता लगाने के लिए जांच शुरू कर दी है।
पुलिस को दी शिकायत में छपार के अजय ने बताया कि वह अपनी मां ओमपति के साथ शहर के रोहतक रोड स्थित एक निजी अस्पताल में आया था। वह अपनी मां के साथ सड़क से गुजर रहा था कि इसी दौरान महिला पुलिस थाने के समीप एक बाइक ने उसकी मां को टक्कर मार दी। घटना के तुरंत बाद बाइक सवार तीनों युवक मौके से फरार हो गए। इसके बाद घायल महिला को उसका बेटा उपचार के लिए सिविल अस्पताल लेकर पहुंचा। इसके बाद जय ने मामले की लिखित शिकायत सिटी थाना पुलिस को दी जिसके आधार पर पुलिस ने बाइक चालक के खिलाफ केस दर्ज कर जांच शुरू कर दी है।